Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 804

2. A szakmai vizsga részei — Gyakorlati vizsga — Írásbeli vizsga — Szóbeli vizsga 2004/46. szám 2.1. Gyakorlati vizsga Tárgy: Kijelölt vizsgafeladat elvégzése. Tematika: a követelményrendszerben megfogalmazott feladatok közül tételhúzással nyert feladat megoldása. Idõtartam: 1 nap. A tételeket a képzõ intézmény állítja össze, és a vizsgaelnök hagyja jóvá (egy feladatrész kötelezõen javítási, helyreállítási munkákat tartalmazzon). A feladattal összefüggõ munkavédelmi és szakmai követelményekrõl a vizsgázót a munka megkezdése elõtt tájékoztatni kell. A gyakorlati vizsga lebonyolítására a szakmai vizsgát szervezõ intézmény a munkavédelmi elõírások betartása mellett programot készít, és azt a vizsgadokumentumok között tartja nyilván. 2.2. Írásbeli vizsga Tárgy: Szakmai ismeretek, anyagismeret, rajzi feladat, mûvészet- építészettörténeti ismeretek. Tematika: Állag- és értékvédelem, fenntartási, felújítási alapmûveletek, technológiai folyamatok, kiegészítõ mûveletek, minõségellenõrzés-minõsítés, baleset-elhárítás, egészség- és környezetvédelem témakörök alapján szakmai számítási, rajzi és technológiai részfeladatok a III. 2. pontban közzétett követelmények szerint. Idõtartam: 240 perc. A tételeket a szakképesítésért felelõs miniszter küldi meg a szakmai vizsgát szervezõ intézménynek. 2.3. Szóbeli vizsga Tárgy: Szakmai ismeretek, anyagismeret, munka- és környezetvédelem. Tematika: Technológia, mûemlékvédelmi helyreállítási ismeretek, minõségellenõrzés, munkavédelem a III. 2. pontban közzétett követelmények szerint. A szóbeli vizsgán a vizsgatárgyak által meghatározott ismeretek szintetizálására kell törekedni. A szóbeli vizsgán — amennyiben a vizsgabizottság indokoltnak tartja — számon kérheti az írásbeli vizsga feladatmegoldását. A tételeket a szakképesítésért felelõs miniszter küldi meg a szakmai vizsgát szervezõ intézménynek.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes